**Tervezési szerződés-tervezet**

Amely létrejött egyrészről az

Név: Mezőkövesdi Tankerületi Központ

Székhely: 3400 Mezőkövesd, Mátyás Király út 223.

Adószám: 15835286-205

Bankszámlaszám: 10027006-00336554-30005503

Képviseli:………………………….. tankerületi igazgató

**mint Megrendelő (a továbbiakban Megrendelő)**

másrészről az

Név: **……………………………………….**

Székhely: **……………………………………….**

Telephely: **……………………………………….**.

Cégjegyzékszám: **……………………………………….**

Adószám: **……………………………………….**

Bankszámlaszám: **……………………………………….**

Képviseli: **……………………………………….**

**mint Tervező, (a továbbiakban: Tervező)**

a továbbiakban együttesen Felek között, a mai napon, az alábbi feltételek szerint.

**A szerződés tárgya**

1. Megrendelő beszerzési eljárást folytatott le, melynek nyertese jelen szerződés Tervezője. A Megrendelő megrendeli, Tervező elvállalja a **…………….** című projekt Projektazonosító: **……………..** pályázathoz kapcsolódó építési beszerzés(ek)hez szükséges engedélyezési környezet felmérési tervdokumentáció, építési engedélyezési (általános és örökségvédelmi hatóság ) és kiviteli tervdokumentáció készítése a Megrendelő …….. helyrajzi számú, természetben a ……………… sz. alatti ……db ingatlan, mint későbbi kivitelezési helyszín kapcsán.

Felek rögzítik, hogy a beszerzési eljárás során keletkezett dokumentumok a jelen szerződéssel együttesen értelmezendőek, és alkalmazandóak, különös tekintettel:

* ajánlattételi felhívás;
* Tervező ajánlata;

**A szerződés hatálya**

1. Felek rögzítik, hogy a jelen szerződés mindkét Fél általi aláírásának napján lép hatályba és az építési beruházás műszaki átadás-átvételétől számított 15. napig tartó határozott időtartamra jön létre.

Szerződő felek rögzítik, hogy Tervezőnek a szerződésszerű teljesítésre a jelen szerződés hatályba lépését követő…. nap áll rendelkezésre, mely teljesítési határidő nyugszik a szerződésszerű teljesítéshez szükséges hatósági ügyintézés ideje alatt. Felek rögzítik, hogy a Tervező teljesítése szerződésszerű, amennyiben pályázathoz kapcsolódó építési beszerzés(ek)hez szükséges engedélyezési környezet felmérési tervdokumentációt, építési engedélyezési (általános és örökségvédelmi hatóság ) és kiviteli tervdokumentációt elkészítette.

Felek rögzítik, hogy az előbbiekben meghatározott teljesítési határidő nem irányadó a kivitelezés során felmerült változások okán szükségessé váló dokumentum-aktualizálásra, továbbá a tervdokumentáció átdolgozására, szükség esetén módosítására az arra vonatkozó teljesítési határidőt a Felek közösen határozzák meg.

Felek rögzítik, hogy a teljesítési határidő leteltét megelőzően a Tervező által végzett munka előrehaladtát figyelembe véve egy általuk közös megegyezéssel megállapított határnapra a Tervező az elkészített munkát egyeztetés céljából megküldi a Megrendelőnek, aki vállalja, hogy az azzal kapcsolatos észrevételeit a Tervezőnek 5 napon belül megküldi. Felek rögzítik, hogy a Megrendelő 5 napos határideje nem számít bele a Tervező teljesítési határidejébe.

Tervezőnek a teljesítésigazolás és számlák kiállításához az elkészült műszaki dokumentációt és egyéb dokumentumokat mind elektronikus és szerkeszthető formában (CD/DVD, pendrive), mind nyomtatott formában, 3-3 példányban át kell adnia.

**A felek jogai és kötelezettségei**

1. Megrendelő kötelezettséget vállal arra, hogy a szerződés hatálybalépésekor Tervező rendelkezésére bocsátja a Megrendelő birtokában lévő a **……………..** című projekt Projektazonosító: **…………………..** pályázat kapcsán kiválasztott, jelen szerződéssel érintett ingatlanok pontos adatait.
2. Amennyiben Megrendelő a teljesítéshez szükséges adatszolgáltatással késlekedik, vagy az előfeltételeket nem biztosítja, Tervező köteles a teljesítéshez szükséges adatszolgáltatásra megfelelő teljesítési idő meghagyásával Megrendelőt írásban (e-mail, levél) felhívni. Ha Megrendelő az értesítés vagy figyelmeztetés ellenére határidőn belül nem ad Tervezőnek tájékoztatást, utasítást, nem teszi meg a szükséges nyilatkozatokat, vagy nem biztosítja az előfeltételeket, úgy Tervező a munkát Megrendelő kockázatára a meglévő információk birtokában végzi el és az emiatti Tervezői felelősséget a Felek kizárják.
3. Tervező a szerződésből fakadó kötelezettségek teljesítésének tekintetében köteles Megrendelő utasításai szerint eljárni. Ha Megrendelő célszerűtlen, vagy szakszerűtlen utasítást ad, Tervező köteles őt erre figyelmeztetni.
4. Tervező köteles a munkáját olyan gondosan megszervezni, hogy minden előrelátható akadály időben megszüntethető legyen. A felmerült akadályokról a Tervező haladéktalanul köteles értesíteni a Megrendelőt.
5. Tervező alvállalkozók igénybevételére jogosult, akikért úgy felel, mintha a munkát maga látta volna el.
6. Tervező garantálja, hogy a teljesítésben résztvevő összes munkavállalója, alvállalkozója érvényes tervezői jogosultsággal rendelkezik.
7. Felek rögzítik, hogy a Projekttel kapcsolatos vagy azzal összefüggő bármely, a Megrendelő által harmadik személyek irányába eszközölt nyilatkozat, döntés, cselekmény vagy ezek hiánya kizárólag Megrendelő felelősségi és érdekkörébe tartozó olyan jogi tények, amelyért felelősség Tervezőt sem polgári jogi, sem büntető jogi sem másmilyen módon nem terheli, ide nem értve a szándékosan, súlyos gondatlansággal, vagy bűncselekménnyel okozott, továbbá az életet, testi épséget, egészséget megkárosító szerződésszegésért való felelősséget. Tervező ennek megfelelően - az erre vonatkozó, közvetlenül Megrendelőtől származó kifejezett és kellően körülhatárolt tárgykörű írásbeli meghatalmazás adásának esetét kivéve - Megrendelő képviseletében nem jogosult eljárni. Felek megállapodnak, hogy jelen szerződés teljesítése érdekében Megrendelő igény szerint esetileg írásban – meghatalmazást adhat Tervezőnek arra, hogy nevében és helyette az érintett hatóságok, illetve szakhatóságok előtt eljárjon és képviselje, előre meghatározott témakörökben.
8. Az esetlegesen felmerülő hibás teljesítés esetén a Tervező köteles a felmerült hibát haladéktalanul és díjtalanul kijavítani.
9. Tervező műszaki felelőssége csak az általa, illetve alvállalkozói által készített dokumentációk és munkarészek körében áll fenn, azonban felelős azért, hogy a Tervező vagy alvállalkozói által készített dokumentációk és más, nem a Tervező vagy alvállalkozói által készített dokumentációk összhangban legyenek egymással.
10. Tervező a terveket olyan átfogó kódrendszerrel jelöli, amely biztosítja a dokumentációk közötti eligazodást.
11. A tervek a szakmai normáknak megfelelő kivitelben és léptékben készülnek, a megvalósításhoz szükséges ábrázolási-jelölési mélységgel és méretekkel.
12. Tervező köteles a szolgáltatást magas szakmai színvonalon, I. osztályú minőségben teljesíteni. Tervező szavatol azért, hogy a terveket a hatályos vonatkozó magyarországi és EU szabványok, szabályok, hatósági előírások és a szakma általános követelményei szerinti tartalommal, azoknak megfelelően készíti el.
13. Az elkészítendő tervdokumentációban foglalt szellemi alkotás a Tervező tulajdona lesz, de a tervezési díj megfizetésével a Megrendelő megszerzi a tervdokumentáció szabad, korlátozás mentes felhasználói jogát, amely alapján a Tervező előzetes jóváhagyása nélkül (de tájékoztatása mellett) jogosult azt teljes körben és korlátlan ideig felhasználni, a konzorciumi tag részére átadni, illetve tovább tervezésre másnak átadni, átdolgozni, ezzel kapcsolatban a Tervezőnek további igénye nincs.

**A Tervezői díj, fizetési feltételek**

1. A Tervezői díj mértéke – az ajánlattal összhangban – (az ajánlati ár nettó összegként meghatározva): ………………….- Ft. +Áfa, azaz bruttó: …………………………...- Ft.

|  |  |  |  |  |
| --- | --- | --- | --- | --- |
| **S.sz** | **Intézmény** | **Tervezési idő nap** | **Nettó ajánlati ár Ft** | **Bruttó ajánlati ár Ft** |
| 1. | Borsod-Abaúj-Zemplén Megyei Óvoda, Általános Iskola, Szakiskola, Készségfejlesztő Iskola, Kollégium és Egységes Gyógypedagógiai Módszertani Intézményben (3578 Girincs, Rákóczi u. 1. HRSZ 33) |  |  |  |
| 2. | Borsod-Abaúj-Zemplén Megyei Óvoda, Általános Iskola, Szakiskola, Készségfejlesztő Iskola, Fejlesztő Nevelést-Oktatást Végző Iskola, Kollégium és Egységes Gyógypedagógiai Módszertani Intézmény Sályi Mozgásjavító Tagintézménye (3425 Sály, Gárdonyi Géza u. 18. Hrsz: 41.) |  |  |  |
| 3. | Borsod-Abaúj-Zemplén Megyei Óvoda, Általános Iskola, Szakiskola, Készségfejlesztő Iskola, Fejlesztő Nevelést-Oktatást Végző Iskola, Kollégium és Egységes Gyógypedagógiai Módszertani Intézmény Kurityáni Eperjesi István tagintézménye (3732 Kurityán, Kossuth u. 130. Hrsz: 1.) |  |  |  |
| 4. | Borsod-Abaúj-Zemplén Megyei Óvoda, Általános Iskola, Fejlesztő Nevelést-Oktatást Végző Iskola, Szakiskola, Készségfejlesztő Iskola, Kollégium és Egységes Gyógypedagógiai Módszertani Intézmény Ózdi Tagintézménye (3600 Ózd, 48-as út 26. Hrsz.: 5319/2) |  |  |  |
| 5. | Borsod-Abaúj-Zemplén Megyei Óvoda, Általános Iskola, Speciális Szakiskola, Kollégium és Egységes Gyógypedagógiai Módszertani Intézmény Sárospataki Tagintézménye (3950 Sárospatak, Nagy Lajos utca 10. HRSZ: 1857/5.) |  |  |  |
| 6. | Borsod-Abaúj-Zemplén Megyei Óvoda, Általános Iskola, Szakiskola, Készségfejlesztő Iskola, Kollégium és Egységes Gyógypedagógiai Módszertani Intézmény Boldogkőváralja Kossuth utca Telephelye (3885 Boldogkőváralja, Kossuth u. 37/A. Hrsz: 264) |  |  |  |
|  | **Összesen:** |  |  |  |

Részszámlázásra van lehetőség megvalósítási helyszínenként egy-egy alkalommal maximum az nettó ajánlati ár 75% mértékéig, a közbeszerzési eljárás ajánlattételi határidejének napját követően. A határidő módosítás esetén a módosított határidőt követően. A záró számla kiállításra a sikeres kivitelezői átadás-átvétel napjától történhet.

Felek rögzítik, hogy a szerződés 2. pontjában rögzített rendelkezésre állás, dokumentum-aktualizálás, és tervdokumentáció átdolgozás, módosítás feladatok ellátásáért külön díjazásban nem részesül.

Megrendelő előleget nem fizet. A Tervezői díj utófinanszírozásban kerül kiegyenlítésre. A tervezési díj a feladatok szerződésszerű, teljesítésigazolással igazolt teljesítését követően benyújtott, szerződésszerű és a jogszabályoknak megfelelő számla és mellékletei kézhezvételét követően kerül kifizetésre az alábbiak szerint.

A számlák bruttó összege 30 napos fizetési határidővel utófinanszírozással, átutalással kerül kiegyenlítésre a Tervező fentiekben meghatározott bankszámlájára.

Az ellenszolgáltatás teljesítésének feltételeire egyebekben a 272/2014. (XI.5.) Korm. rendelet rendelkezései az irányadók.

1. Megrendelő a szerződés (rész)teljesítésének elismeréséről ((rész)teljesítésigazolás) vagy az elismerés megtagadásáról, legkésőbb a Tervező teljesítésétől számított 15 napon belül írásban nyilatkozik. Tervező kizárólag akkor nyújthat be számláit, ha Megrendelő a Tervező szerződésszerű (rész)teljesítését (rész)teljesítésigazolással elismerte.

A (rész)teljesítésigazolás aláírására jogosult személy önállóan aláírhatja a (rész)teljesítésigazolásokat. A teljesítésigazolás aláírására jogosult személy

Megrendelő részéről:

Tervező részéről:

Tervezőnek a teljesítésigazolások és számlák kiállításához át kell adnia a jelen beszerzési eljárás ajánlattételi felhívás III. pontja szerinti feladatok elvégzése eredményeként létrejött dokumentumokat.

Egyben Tervező vállalja, hogy a jelen szerződés időtartama alatt rendelkezésre áll és a kivitelezés során a felmerült változásoknak megfelelően a jelen szerződés szerint elkészített dokumentációt aktualizálja, szükség esetén átdolgozza, módosítja, melyért külön díjazásban nem részesül.

1. Felek kijelentik, hogy a Tervezői díj Tervező valamennyi, a szerződésszerű teljesítéshez szükséges, igazolt költségét tartalmazza, Tervező egyéb díjazásra, költségtérítésre nem jogosult. Felek rögzítik, hogy a pályázati, valamint az ajánlattételi felhívásban felsorolt támogatható tevékenységek körében az ajánlati kötöttség beálltát követően bekövetkezett változás okán Tervező többletdíjazást nem igényelhet, a feladatot azonban ellátni köteles.

**Kapcsolattartás**

1. Megrendelő és Tervező a következő pontban meghatározott kapcsolattartó személyek útján folyamatosan konzultálnak, egyeztetnek egymással. Bármely fél kérhet alkalmanként 1 napos konzultációs határidőt egy döntés meghozatala kapcsán.

Felek a kapcsolattartás során az alábbiakban megadott email címeket, mobiltelefonszámokat és postacímeket használják.

Megrendelő részéről:

Megrendelő email címe:

Megrendelő telefonszáma:

Megrendelő postacíme:.

Tervező részéről:

Tervező email címe:

Tervező telefonszáma:

Tervező postacíme:

**Egyéb rendelkezések**

1. Amennyiben a Projekt támogatási szerződés módosítása válik szükségessé, vagy a Támogató szervezet jelen szerződésben foglaltaktól eltérő feltételeket szab a Projekt megvalósítására vonatkozóan, abban az esetben ezzel összhangban módosítani szükséges a két fél egyező akarata mellett jelen szerződést.
2. Felek kötelezettséget vállalnak arra, hogy a szerződés teljesítése során a jóhiszeműség és a tisztesség követelményeinek megfelelően, kölcsönösen együttműködnek. Ennek megfelelően időben tájékoztatják egymást nem csupán a jelen megállapodásban foglaltak teljesítéséről, hanem minden olyan számottevő kérdésről, amely a szerződés teljesítésére kihatással lehet.
3. Jelen szerződés módosítása Felek közös akaratából kizárólag írásban lehetséges.
4. A jelen szerződésben nem szabályozott kérdésekben a Ptk. vonatkozó rendelkezései és a vonatkozó jogszabályok rendelkezései az irányadók. Felek megállapodnak, hogy a köztük felmerülő esetleg vitás kérdéseket elsődlegesen békés úton, tárgyalással intézik el.
5. Felek megállapodnak, hogy jelen szerződést kizárólag rendkívüli felmondással jogosultak megszüntetni.
6. Felek késedelmi kötbért kötnek ki a teljesítési véghatáridő tekintetében, amelynek alapja a nettó Tervezői díj, mértéke napi 0,3 %, de maximum 15%. Ajánlatkérő az 5 napot meghaladó késedelmes teljesítést súlyos szerződésszegésként értékeli, és a szerződés hatályát rendkívüli felmondással megszüntetheti, amikor is a meghiúsulási kötbér szabályai irányadóak.
7. Felek rögzítik, hogy jelen szerződés alkalmazása során csak és kizárólag az alábbi esetek bekövetkezte jelent olyan súlyos szerződésszegést, amely alapján az arra jogosult Fél rendkívüli felmondási jogát gyakorolhatja:

Ha Tervező Megrendelőnek az erre vonatkozó írásbeli felszólításában meghatározott legalább 2 (kettő) napos póthatáridő alatt sem kezdi el a feladatellátást.

Ha Megrendelő a jelen szerződés szerinti fizetési kötelezettségének Tervező erre vonatkozó írásbeli felszólítása ellenére, a felszólításban meghatározott legalább 15 napos póthatáridőben sem tesz eleget.

1. Felek a rendkívüli felmondás esetén akként számolnak el egymással, hogy a már Tervező által teljesített feladatok díjára Tervező igényt tarthat Megrendelőtől, és Megrendelő köteles azt Tervező részére haladéktalanul megfizetni, érvényes és megalapozott Tervezői felmondás esetén a Felek által jelen szerződésben kikötött meghiúsulási kötbér megfizetésével együtt. A meghiúsulási kötbér megfizetése Feleket az okozott kár meghiúsulási kötbér összegét meghaladó részének megtérítése alól nem mentesíti.
2. A Megrendelő és Tervező is jelen szerződésben meghatározott rendkívüli felmondása gyakorlása esetén meghiúsulási kötbérre tarthat igényt, melynek alapja a nettó Tervezői díj, amelynek maximális mértéke a teljes nettó tervezői díj 15 %-a.
3. A Tervező a nem megfelelő, vagy késedelmes teljesítésből eredő Megrendelő részére okozott kár megtérítésére köteles.
4. A III.5, pontban (Borsod-Abaúj-Zemplén Megyei Óvoda, Általános Iskola, Speciális Szakiskola, Kollégium és Egységes Gyógypedagógiai Módszertani Intézmény Sárospataki Tagintézménye (3950 Sárospatak, Nagy Lajos utca 10. HRSZ: 1857/5.)) meghatározott intézmény szeptember 1. napjával, a III.4 pontban (Borsod-Abaúj-Zemplén Megyei Óvoda, Általános Iskola, Fejlesztő Nevelést-Oktatást Végző Iskola, Szakiskola, Készségfejlesztő Iskola, Kollégium és Egységes Gyógypedagógiai Módszertani Intézmény Ózdi Tagintézménye (3600 Ózd, 48-as út 26. Hrsz.: 5319/2)) meghatározott intézmény július 1. napjával másik Tankerületi Központ fenntartásába kerül. Ezen intézmények esetében a felek egymással szembeni kötelezettsége abban az esetben válik jogerőssé, ha az ajánlatkérő megkapja a konzorcium alapítására az engedélyt, a konzorcium megalakul, ami a pályázatkezelői oldalon is átvezetésre kerül. Abban az esetben, ha nem lehetséges a konzorcium alapítása az összes szolgáltatási díj ezen intézményekre adott ajánlati összeggel csökken.

A jelen szerződés négy, egymással mindenben megegyező, hét számozott oldalból álló, magyar nyelvű példányban készült, amelyet Felek az alulírt helyen és időpontban, elolvasás és az abban foglaltak megértése után, mint akaratukkal mindenben megegyezőt, jóváhagyólag írják alá.

Kelt.: …………………………2019. ……………. ……..

|  |  |  |
| --- | --- | --- |
| Megrendelő |  | Tervező |

Megrendelő pénzügyi ellenjegyzése:

Megrendelő jogi ellenjegyzése:

Melléklet:

* felelősségbiztosítási kötvény